Document ID: /roh_data/filtered/Billingualer_Corpus_interleaved-de-rm.jsonl.gz/1624

This is a text translated from German to Rumantsch Grischun.
Neuerungen auf der Bündner Jagd 2009

In verschiedenen Regionen Graubündens sind nach dem vergangenen harten Winter die Wildbestände beträchtlich reduziert worden. Dementsprechend sind in den betroffenen Regionen die Abschusspläne für die Jagd 2009 beim Hirschwild deutlich tiefer angesetzt worden. Eingeschränkt wird auch die Reh- und Gämsjagd. Die Regierung hat die entsprechenden Jagdbetriebsvorschriften 2009 genehmigt.

Winter 2008/09 reduziert die Wildbestände regional beträchtlich

Der ausserordentlich harte Winter 2008/09 hat zu hohen Fallwildverlusten geführt, allerdings mit grossen regionalen Unterschieden. Diese Zahlen sind deutlich höher als im langjährigen Durchschnitt. Die innerhalb eines Jahres registrierten Fallwildverluste erreichen beispielsweise beim Hirsch den dreifachen Wert im Vergleich zum langjährigen Mittel. Harte Winter zeigen die Kapazitätsgrenzen deutlich auf. Sie bestätigen aber auch die Bedeutung der Bestandesregulation durch die Jagd. Ein dem Lebensraum angepasster Wildbestand ermöglicht das Anlegen von Fettreserven und erhöht die Chancen für jedes Tier, auch einen harten Winter zu überleben. Zu vermeiden sind Energieverluste durch Störungen im Wintereinstand. Diesbezüglich haben sich die ausgeschiedenen Wildruhezonen bewährt. Erhebliche Probleme verursachen die überall in der Landschaft für das Wild erreichbaren Siloballen. Verkehrsunfälle mit Wild und massive Schälschäden in Tageseinständen stehen häufig damit im Zusammenhang. In Zusammenarbeit mit den massgebenden kantonalen Ämtern werden daher Massnahmen ergriffen, um die gegenwärtige Situation zu verbessern.

Erfüllung des Hirschabschussplanes im September, Möglichkeiten und Grenzen

Der Hirschbestand ist zwar im Vergleich zum Vorjahr tiefer, aber mit rund 13`000 geschätzten Tieren nach wie vor als hoch einzustufen. Regional ist er im letzten Winter allerdings erheblich reduziert worden. Entsprechend dieser Situation sind die Abschusspläne in vom Winter besonders betroffenen Regionen deutlich tiefer angesetzt worden. Zudem wird das Angebot an Schmaltieren genau beobachtet und dessen Anteil an der Hochjagdstrecke mit den Zahlen der Vorjahre verglichen. Daher können in Regionen, in denen auf der Hochjagd deutlich weniger Schmaltiere erlegt werden als im langjährigen Durchschnitt, die Abschusspläne reduziert werden. Dank der langjährigen, sorgfältig geführten Jagdplanung und dem entsprechenden Zahlenmaterial fällt es leichter, in solchen kritischen Situationen mit regional beträchtlichen Bestandesverlusten verlässliche Entscheidungsgrundlagen auszuarbeiten.

Die Nachhaltigkeit der Jagd bleibt oberstes Ziel. Gerade aus diesem Blickwinkel muss auch die Forderung nach einer weitgehenden Erfüllung des Hirschabschussplanes mit der Hochjagd relativiert werden. Seit der Teilrevision des kantonalen Jagdgesetzes konnte der Hirschabschuss im September um durchschnittlich 10 Prozent erhöht werden. Wenn eine gute Sommerverteilung erreicht und gleichzeitig nachhaltig eine gute Hochjagdstrecke erhalten werden soll, kann die jagdliche Entnahme aus der Standwildpopulation im September nicht beliebig gesteigert werden.

Eingeschränkte Reh- und Gämsjagd

Das Rehwild hat unter den grossen Schneemengen fast in allen Regionen des Kantons gelitten. Der im Jahre 2008 gute Rehbestand ist im vergangenen Winter deutlich reduziert worden. Damit sich die Bestände erholen können, wird die Jagdzeit auf Rehwild wie im Jahre 2007 wieder auf 17 Tage beschränkt.

Am Schwierigsten ist die Situation beim Gämswild einzuschätzen. In den letzten Jahren setzten dieser Wildart neben den zunehmenden Störungen im Lebensraum vermehrt auch Krankheiten zu. Grossflächig wütete die Gämsblindheit. In diesem Frühjahr wurde zudem noch eine neue Krankheit, die durch Zecken verbreitete und tödlich verlaufende Babesiose festgestellt. Dazu kamen die harten Bedingungen des letzten Winters. Die Auswirkungen dieser die Gämsbestände belastenden Faktoren sind schwierig abzuschätzen.

Daher ist eine vorsichtige Strategie angezeigt. Die Jagd auf Gämsgeissen wird deshalb im ganzen Kanton verkürzt. In verschiedenen Regionen wird auch die Anzahl der pro Jäger jagdbaren Gämsen reduziert. Um eine Verlagerung des Jagddruckes von der Gämse auf das Reh zu verhindern, wird die Jagd auf Gämsgeissen am Ende des ersten Blockes für vier Tage unterbrochen. Dadurch enden Gäms- und Rehjagd gleichzeitig, nämlich am 24. September.

Weiterhin gute Niederwildbestände

In weit geringerem Masse haben die Hasen und Hühnervögel unter dem harten Winter gelitten. Die Bestandeserfassungen beim Niederwild zeigen deshalb ein positives Bild. Sowohl bei den Hasen als auch bei den Hühnervögeln werden gute Bestände festgestellt. Dieses Bild deckt sich auch mit der gutachterischen Einschätzung durch die Wildhut. Die guten Bestände erlauben weiterhin eine verantwortungsbewusste Nutzung dieser Arten durch die Niederjagd.

Auskunftspersonen:

- Regierungsrat Stefan Engler, Vorsteher Bau-, Verkehrs- und Forstdepartement, Tel: 081 257 36 01

- Dr. Georg Brosi, Vorsteher Amt für Jagd und Fischerei Graubünden, Tel: 081 257 38 92

- Hannes Jenny, Wildbiologe Amt für Jagd und Fischerei Graubünden, Tel: 081 257 38 92

- Beat Angerer, Präsident Bündner Kantonaler Patentjäger Verband, Tel: 081 413 37 45

Gremium: Amt für Jagd und Fischerei

Quelle: dt Amt für Jagd und Fischerei

25.06.2009
Novaziuns da la chatscha grischuna 2009

En differentas regiuns dal Grischun èn vegnids decimads considerablamain ils effectivs da selvaschina pervia dal dir enviern passà. Ils plans da prelevaziun dals tschiervs ch'eran previs per las regiuns pertutgadas èn pia vegnids fixads cleramain pli bass per la chatscha 2009. Limitada vegn er la chatscha sin chavriels e sin chamutschs. La regenza ha approvà las prescripziuns da chatscha 2009.

L'enviern 2008/09 decimescha ils effectivs da selvaschina considerablamain en tschertas regiuns

L'enviern 2008/09 ch'è sta extraordinariamain dir ha chaschunà grondas perditas tras selvaschina disgraziada, dentant cun grondas divergenzas regiunalas. Las cifras da questas perditas èn cleramain pli autas che quellas da la media da blers onns. Las perditas tras selvaschina disgraziada cuntanschan, sch'ins resguarda ils tschiervs, la traidubla valur en cumparegliaziun cun la media da blers onns. Envierns dirs accentueschan cleramain ils cunfins da capacitad. Els conferman dentant er l'impurtanza da regular ils effectivs tras la chatscha. In effectiv da selvaschina ch'è adattà al spazi da viver permetta a mintga animal da far reservas da grass ed augmenta sias schanzas da surviver er en in enviern dir. Perditas d'energia pervia da disturbis en il quartier d'enviern ston vegnir evitadas. Per quest intent èn sa cumprovadas las zonas da paus per la selvaschina ch'èn vegnidas zavradas. Problems considerabels chaschunan las ballas da silo che la selvaschina chatta en tut la cuntrada. Accidents da traffic cun selvaschina e donns massivs da scursar en ils quartiers da di han savens in connex cun las ballas da silo. En collavuraziun cun ils uffizis chantunals responsabels vegnan perquai prendidas mesiras che gidan a meglierar la situaziun actuala.

Adempliment dal plan da prelevaziun dals tschiervs il settember, pussaivladads e cunfins

L'effectiv da tschiervs è bain pli bass che l'onn passà, ma cun 13'000 animals anc adina aut. En tschertas regiuns è el dentant sa diminuì considerablamain l'enviern passà. Correspundentamain a questa situaziun èn ils plans da reducziun vegnids fixads evidentamain pli bass en las regiuns ch'èn stadas pertutgadas spezialmain ferm da l'enviern. Ultra da quai vegn observada exactamain la quota dals animals d'in onn e la part da quels vi da la preda da la chatscha auta vegn cumparegliada cun las cifras dals onns precedents. En regiuns, en las qualas èn vegnids sajettads cleramain pli paucs animals d'in onn a la chatscha auta che en la media da blers onns, pon perquai vegnir reducids ils plans da prelevaziun. Grazia a la buna planisaziun da chatscha da blers onns e grazia a las cifras respectivas èsi pli lev d'elavurar ina basa da decisiun fidada per talas situaziuns criticas cun perditas considerablas dals effectivs en tschertas regiuns.

La finamira suprema è la persistenza da la chatscha. Er la pretensiun d'ademplir il plan da prelevaziun dals tschiervs a la chatscha auta sto vegnir relativada sut quest aspect. Dapi la revisiun parziala da la lescha chantunala da chatscha ha la prelevaziun dals tschiervs pudì vegnir augmentada il settember en media per 10 pertschient. Sch'ins vul mantegnair ina buna repartiziun da l'effectiv durant la stad ed avair a medem temp adina ina buna preda da la chatscha auta, na po la prelevaziun da la populaziun selvadia betg vegnir augmentada sco ch'i para e plascha il settember.

Chatscha sin chavriels e sin chamutschs limitada

Ils chavriels han patì da las grondas quantitads da naiv en quasi tut las regiuns dal chantun. Il bun effectiv da chavriels da l'onn 2008 è sa reducì cleramain l'enviern passà. Per ch'ils effectivs possian sa regenerar, vegn la chatscha sin chavriels puspè limitada sin 17 dis, sco l'onn 2007.

Pli grev èsi da giuditgar la situaziun dals chamutschs. Ils ultims onns han fatg donn a quests animals er malsognas, ultra dals disturbis pli e pli intensivs en lur spazi da viver. La tschorvadad da chamutschs ha infectà ils effectivs d'ina gronda surfatscha. Questa primavaira è ultra da quai vegnida constatada ina nova malsogna, la babesiosa, che vegn derasada da las zeccas e che maina a la mort. Las diras cundiziuns da l'enviern passà ston er vegnir menziunadas. Igl è difficil da prevair, tge consequenzas che quests facturs han per ils effectivs da chamutschs.

Pervi da quai èsi inditgà d'applitgar ina strategia prudenta. La chatscha sin chauras-chamutsch vegn pia diminuida en l'entir chantun. En differentas regiuns vegn er reducì il dumber da chamutschs permess per chatschadra u per chatschader. Per evitar ch'il squitsch da chatscha sa spostia dal chamutsch al chavriel, vegn la chatscha sin las chauras-chamutsch interrutta per quatter dis a la fin da l'emprim bloc. Uschia termineschan la chatscha sin chamutschs e la chatscha sin chavriels il medem mument, ils 24 da settember.

Er vinavant buns effectivs da selvaschina manidla

Las lieurs e las giaglinas selvadias han patì bler main ferm dal dir enviern. Las inventarisaziuns da la selvaschina manidla han dà in maletg positiv. Tant tar las lieurs sco er tar las giaglinas selvadias vegnan constatads buns effectivs. Quest maletg sa cuvra er cun il giudicat perit dals organs da surveglianza da chatscha. Ils buns effectivs permettan d'utilisar vinavant - cun responsabladad - questas spezias en la chatscha bassa.

Infurmaziuns:

- cusseglier guvernativ Stefan Engler, schef dal departament da construcziun, traffic e selvicultura, tel. 081 257 36 01

- dr. Georg Brosi, manader da l'uffizi da chatscha e pestga dal Grischun, tel. 081 257 38 92

- Hannes Jenny, biolog da selvaschina, uffizi da chatscha e pestga dal Grischun, tel. 081 257 38 92

- Beat Angerer, president, uniun grischuna da chatschadras e da chatschaders da patenta, tel. 081 413 37 45

Gremi: uffizi da chatscha e pestga

Funtauna: rg uffizi da chatscha e pestga

25.06.2009